எனது ஊரான நெய்வேலி பற்றி எழுதும்போது பலமுறை எனது வீடானது நெய்வேலி நிறுவனம் நடத்திய NLC Girls Higher Secondary School அருகே [இரண்டாவது வீடு!] என்பது பற்றி சொல்லி இருக்கிறேன். ஆறாவது முதல் பன்னிரெண்டாம் வகுப்பு வரை படிக்கும் பெண்களுக்கான பள்ளி அது. கிட்டத்தட்ட ஐந்தாயிரம் பெண்களுக்கு மேல் படிக்கும் பள்ளி. காலையிலும் மாலையிலும் பள்ளிக்குச் செல்லும் பெண்களை சைட் அடிப்பதற்கென்றே அப்பகுதியில் ரோமியோக்களின் நடமாட்டம் அதிகமாக இருக்கும். பெரும்பாலான இளைஞர்களுக்கு பள்ளி ஆரம்பிக்கும் நேரம், முடியும் நேரம் ஆகிய இரு சமயங்களிலும் இங்கே வந்து நின்று அவர்களைப் பார்ப்பது தான் தலையாய கடமையாக இருந்தது. சிலர் பக்கத்து கடைகளில் சிகரெட் வாங்கி புகைப்பது போல சைட் அடிக்க, சிலர் மர நிழலில் கும்பலாக நின்று பள்ளிக்குச் செல்லும் பெண்களை பார்த்து இன்புறுவார்கள். விதம் விதமாக கமெண்டுகள் பறக்கும்!